《和左卫武仓曹卫中对雨创韵赠右卫李骑曹》
唐代·孙逖

林父同官意，宣尼久敬交。文场刊玉篆，武事掌金铙。

道合宜连刊，时清岂系匏。克勤居簿领，多暇屏讙譊.

美酒怀公宴，玄谈俟客嘲。薄云生北阙，飞雨自西郊。

院暑便清旷，庭芜觉渐苞。高门关讵闭，逸韵柱难胶。

枳棘鸾无叹，椅梧凤必巢。忽闻徵并作，观海愧堂坳。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。